ועדת העלייה, הקליטה והתפוצות, כנסת 25, פרוטוקול מספר 119, 2023-12-27 00:00

עודד פורר: בוקר טוב לכולם

עודד פורר:  אני מתכבד לפתוח את ישיבת ועדת העלייה, הקליטה והתפוצות

עודד פורר:  היום ה-27 בדצמבר 2023, ט"ו בטבת תשפ"ד

עודד פורר:  הנושא הוא הקצאת שעות לימוד עברית בבתי ספר לתלמידים עולים ותלמידי תושבים חוזרים

עודד פורר:  ביקשתי לקבוע את הדיון הזה נוכח כמה פניות שקיבלנו על נושא שהוא נושא מוכר, שזה הקצאת השעות, שלכתחילה אני חושב שהיא בחסר; ושנית, לא תמיד מצליחים למצוא אותן כשעות שמתבצעות

עודד פורר:       במקביל, פורסמה כתבה לגבי נושא תרגום הבגרויות ואז הוספנו את הנושא הזה לתוך סדר היום כדי לקבל התייחסות, כי אני חושב שהנושא הזה הוא מאוד-מאוד קריטי

עודד פורר:  זה לא סוד שכרטיס הכניסה של התלמידים העולים החדשים לחברה הישראלית זה במערכת החינוך, וביכולת שלהם להשתלב במערכת החינוך, ולקבל גם את לימודי העברית ואת כל מה שנלווה לכך

עודד פורר:       אנחנו ראינו שיש פערים גם בחינוך הרך והיסודי, גם בחטיבות ביניים ותיכון

עודד פורר:  השעות הן שעות שנראות לפחות כלא מספיקות

עודד פורר:  העברנו גם כמה שאלות למשרד החינוך על כמה שעות ניתנות לתלמידים עולים, מה התגבור שניתן, האם יש הבדל בזכאות בין ארצות המוצא, וכיצד ועל ידי מי נקבעו שעות הסיוע

עודד פורר:  אני תכף אתן לך להציג את הנתונים ובכלל את המצב, אבל אני גם אבקש התייחסות לסוגייה שעולה מהכתבה לגבי תרגום בחינות הבגרות במועד החורף שלא תתורגמנה עבור עולים חדשים

עודד פורר:  זה נושא מאוד-מאוד משמעותי

עודד פורר:  כשאני אומר שהן לא תתורגמנה, יכול להיות שלא תתורגמנה זה לא תתורגמנה לחלק מהשפות

עודד פורר:  זאת אומרת, האם הורדתם שפות בתרגום? האם עשיתם איזשהם שינויים שאנחנו לא מכירים? והאם עברה איזושהי הנחייה כזו

עודד פורר:  עד כאן דברי הפתיחה שלי, מפה אני אתן למשרד החינוך להתייחס, ואחר כך גם נשמע את האנשים שבאו לכאן מרחוק בעניין

טירה גלינויר: בוקר טוב

טירה גלינויר:  אני אתחיל מהסיפה, ברשותך

טירה גלינויר:  טירה גלינויר, אני מנהלת אגף לקליטת עלייה במשרד החינוך

טירה גלינויר:  השנה תרגום הבגרויות לא השתנה משנה שעברה

טירה גלינויר:  מה עוד שנקבעו תוספת של התאמות לנבחנים לאור המצב של הלחימה לכל הארץ וגם בעבור האזורים שהוגדרו עם התאמות רחבות יותר

טירה גלינויר:  יש רק במקצוע אחד שעדיין לא הסתיים התרגום בעבורו, וזה תושב"ע

טירה גלינויר:  אין שום שינוי משנה שעברה

עודד פורר: זאת אומרת, הטבלה שיש לי על חורף תשפ"ד היא זהה לטבלה של תשפ"ג?     

טירה גלינויר: של שנה שעברה, כן

טירה גלינויר:  אני רק אוסיף ואגיד שרק תושב"ע עדיין לא

טירה גלינויר:  זהו

עודד פורר: למה? מה קרה?     

טירה גלינויר: לא, זה בעבודה

טירה גלינויר:  הרי, נדחו הבגרויות

עודד פורר: אוקיי

טירה גלינויר: גם רוב הבגרויות של רבי מלל השנה נעשות כבחינות פנימיות בתוך בתי הספר

טירה גלינויר:  אז אם זו לא בחינה שיוצאת מהמשרד, אין מה

שלומית אבינח: בתי הספר מחויבים לתרגם? יש פיקוח על זה?     

טירה גלינויר: כן, רוב בתי הספר, תראו, לבתי הספר יש רכזי בגרויות שאנחנו מלווים אותם בבתי ספר שיש בהם תלמידים עולים

עודד פורר: הרי, זה הגיע לכתב מתוך בתי הספר, זה לא הומצא

עודד פורר:  גם דיברנו על חלק מהמורים שאולי לא רוצים לעלות

טירה גלינויר: אם יש משהו נקודתי, תראו, זה אותו דבר כמו שנה שעברה

טירה גלינויר:  תושב"ע – אנחנו יודעים שיש בעיה, וזה בעבודה

טירה גלינויר:  אם יש משהו נקודתי, תגידו

עודד פורר: אבל, בעבודה מה? בעבודה הבגרות?     

טירה גלינויר: תרגום, כן

עודד פורר: השאלה אם העבודה תסתיים עד הבגרות או לא?     

טירה גלינויר: כן, ברור

עודד פורר: מתי מועד חורף?     

טירה גלינויר: לא יודעת, אני אבדוק, ואני גם אגיד לכם ברגע שהתרגום יסתיים

שלומית אבינח: המורים קצת חוששים

שלומית אבינח:  אני דיברתי עם כמה מורים ויש סוג של ערפל

שלומית אבינח:  הם חוששים כי מבחינתם - - -     

טירה גלינויר: אני לא צריכה שתגידי לי שם

טירה גלינויר:  תגידי לי באיזה בית ספר ואיזה מקצוע

טירה גלינויר:  את יודעת מה? אל תגידי לי בית ספר, תגידי לי מקצוע

טירה גלינויר:  תגידי לי מקצוע ושפה ונראה מה אפשר לעשות

עודד פורר: זה נכון שזה עלה בסיפור הזה מתושב"ע, ובשפה האנגלית

טירה גלינויר: אז אני אקח אתכם: כל תלמיד עולה שעלה מכיתה ט' בכלל נבחן בעל פה

טירה גלינויר:  בעל פה

טירה גלינויר:  כל תלמיד שעלה מכיתה ט' נבחן בעל פה

טירה גלינויר:  הוא אפילו לא צריך לקרוא ולא לכתוב – בוחנים אותו בכל פה

טירה גלינויר:  תלמידים שעלו מכיתה ה' או מתחת לזה, יש שלושה סוגי התאמות לבגרות: יש רמה ג', שזה בעל פה; יש רמה ב', שזה עם התאמות; ויש רמה א', שגם היא עם התאמות בעבור תלמידים עולים חדשים

טירה גלינויר:  תלמיד עולה חדשה שבוחר להיבחן בעברית, גם אם זה ברמת ההתאמה שמגיעה לו, מקבל תוספת של עשר נקודות

טירה גלינויר:       עכשיו, תראו, תלמיד שנמצא פה שבע או שמונה או תשע או עשר שנים – יש לנו גם אינטרס שהם ישרדו באקדמיה

טירה גלינויר:  כי אחר כך אנחנו מוציאים שחבל, הם מתקבלים לפקולטות מעולות, שיכולות לאפשר מוביליות כלכלית - - -     

עודד פורר: אני מנסה להבין האם יש משהו שקרה

עודד פורר:  כי בעצם בתושב"ע דתי אין תרגום, כך נאמר לנו

עודד פורר:  אשתקד, בחורף, היה

עודד פורר:  תנ"ך דתי יש רק בצרפתית, אשתקד היה גם באנגלית

עודד פורר:  אני קורא מתוך מה ששלחו לנו

עודד פורר:  זה לא שאני, אני לא עובר את בחינות הבגרות האלה

עודד פורר:  אני, עוד פעם, אני ניזון מפניות ציבור

עודד פורר:  והפניות האלה כנראה לא מגיעות סתם

עודד פורר:  הרי, מישהו שמקבל את המבחן אז הוא לא, אם הכל בסדר הוא לא פונה

טירה גלינויר: אז תושב"ע, אמרנו שזה בתרגום, ואיזה עוד מקצוע?     

עודד פורר: תנ"ך דתי

טירה גלינויר: אנגלית?     

עודד פורר: יש רק בצרפתית, ושנה שעברה היה גם באנגלית, נכון?     

טירה גלינויר: אין בעיה

טירה גלינויר:  אני אבדוק את זה ואני אשיב לכם

טירה גלינויר:  מקווה שעוד היום

עודד פורר: אוקיי

שלומית אבינח: מה שחשוב הוא שיהיה

עודד פורר: הסיפור הוא בסך הכל שבאמת יהיה

טירה גלינויר: תראו, בסוף, גם אם אנחנו מתרגמים אבל בית הספר לא מזמין שאלות מתורגם – אז לשם מה?     

עודד פורר: זה עולה לבית הספר?     

טירה גלינויר: לבית הספר זה לא עולה, זה עולה לנו

עודד פורר: אז מה? אז איזה אינטרס יש לבית הספר לא להזמין? לא, אבל זו הודעה שבית ספר שהיה בו והשנה אין בו

עודד פורר:  אני לא מאמין שמישהו עושה את זה בכוונת מכוון

טירה גלינויר: אני מבטיחה לבדוק ולהשיב

עודד פורר: בדרך כלל, הסיפור בדברים האלה הוא תקציבי

עודד פורר:  זה בדרך כלל

עודד פורר:  אם יש בעיה תקציבית אני רוצה לדעת עליה

טירה גלינויר: החוויה שלי דווקא במשרד שלנו - - -     

עודד פורר: לא היה קיצוץ בשום זה בסעיפים האלה?     

טירה גלינויר: בזה לא

עודד פורר: אוקיי, במה כן? במה כן, שנוגע לעולים? שנדע במה קיצצו לכם

טירה גלינויר: לרוב, כל מה שאני מבקשת אני מקבלת

עודד פורר: אבל עכשיו את חייבת לנו, טירה

טירה גלינויר: ובזמני מלחמה זה זמני מלחמה

עודד פורר: עכשיו את חייבת לענות במה כן קיצצו

עודד פורר:  אין לך ברירה

עודד פורר:  זה לא סוד, אני יכול אני לפתוח את ספר התקציב ולהתחיל לחפש

טירה גלינויר: לא, לא, לא

טירה גלינויר:  ממש לא

טירה גלינויר:  לא קיצצו

טירה גלינויר:  עמדנו להוציא קול קורא והוחלט שהוא ייצא על קצת פחות

טירה גלינויר:  קול קורא למגשרים

טירה גלינויר:  אבל באמת כל מה שאני מבקשת מהמשרד אני נענית בחיוב

עודד פורר: אז בואי, תציגי גם את הנושא של שעות הלימוד

עודד פורר:  בבקשה, כן, אורלי נעים, משרד העלייה והקליטה

אורלי נעים: אני רוצה רק להוסיף משהו לגבי בגרויות

אורלי נעים:  אנחנו נותנים במסגרת "פל"א" מרתונים לבגרויות של תשע שעות בשבוע לתלמיד

אורלי נעים:  יש לנו כ-4,000 תלמידים שמקבלים סיוע נהדר

אורלי נעים:  מכינים אותם לבחינות בעל פה, לבחינות בכתב, וזה נותן להם "פוש" אמיתי

עודד פורר: אוקיי, תודה

טירה גלינויר: כל תלמיד עולה זכאי לשש שעות לימוד של השפה העברית בשבוע

טירה גלינויר:  תלמיד אחד ועד שלושה תלמידים

טירה גלינויר:  המפתח משתנה, כמובן, לפי מספר התלמידים

טירה גלינויר:  יסודי בשנה הראשונה, ואחר כך יש תוכניות, שחלקן אנחנו - - -     

עודד פורר: איך התלמידים מקבלים? כשאתם אומרים שש שעות שבועיות, איך זה?     

שלומית אבינח: מהגן

טירה גלינויר: גם בגן

שלומית אבינח: כן, אבל שנה שעברה היו שלושה תלמידים עם זכאות והשנה זה ארבעה

טירה גלינויר: לא, אותו דבר נשאר

טירה גלינויר:  אותו דבר נשאר בגן – שלושה תלמידים עולים בגן מקבלים שעתיים שבועיות ללימוד השפה העברית

טירה גלינויר:  בבתי הספר היסודיים הם מקבלים שש שעות בשנה הראשונה, ואחר כך הם מקבלים תוכניות תומכות

טירה גלינויר:  גם בשיתוף משרד העלייה והקליטה יש את תוכנית "יע"ל", ולנו במשרד יש - - -      

עודד פורר: שש שעות שבועיות?     

טירה גלינויר: כן

עודד פורר: שזה ובלבד שיש כמה תלמידים

טירה גלינויר: אחד

טירה גלינויר:  גם אם יש תלמיד אחד הוא מקבל שש שעות שבועיות

טירה גלינויר:  יש לנו ממשק מערכות עם משרד העלייה והקליטה, עם משרד הפנים

טירה גלינויר:  וזה בסטטוס אוטומטי - תלמיד עולה חדש מקבל שש שעות למצב של בית הספר

טירה גלינויר:  אוטומטית

טירה גלינויר:  אם אנחנו ממוצאים שאחרי השנה הראשונה הילד לא רכש את השפה באופן כזה שהוא יכול להסתדר בבית הספר, אנחנו מעניקים לו הקצאה נוספת דרך ועדת חריגים

טירה גלינויר:  יש לנו, אנחנו מקיימים לפחות שלוש פעמים בשנה ועדת חריגים, ואנחנו מזכים את הילד בזכאות נוספת

עודד פורר: אוקיי

טירה גלינויר: בתיכון ובחטיבת ביניים, בגלל הגיל והקושי הרגשי, הילדים מקבלים שש שעות במשך שנתיים

טירה גלינויר:  זה בחטיבה ובתיכון

טירה גלינויר:  כמובן שיש לנו עוד מערכת רחבה מאוד שהיא תומכת, שאם זה גם תוכניות המשך, שהם אחרי השלב האולפני, גם מורות חיילות של אגף קל"ע, גם בנות שירות לאומי, שאנחנו מכשירים גם את אלה וגם את אלה לסייע

טירה גלינויר:  גם תוכניות תוספתיות של משרד העלייה והקליטה בשיתוף איתנו, נותנים בבתי הספר

עודד פורר: אוקיי

עודד פורר:  משנה לראש עיריית נתניה, בוריס צ'רולניק

בוריס צ'רולניק: בוקר טוב

בוריס צ'רולניק:  אני נבחר ציבור בעיריית נתניה יותר מעשרים שנה, וכל הזמן אני עוסק בנושאים של קליטת העלייה מטבע הדברים

בוריס צ'רולניק:  גם אני בעצמי הייתי עולה חדש

בוריס צ'רולניק:  מה שמבדיל את אלה שהגיעו בשנתיים האחרונות, מבדיל מהעלייה של שנות ה-70, מבדיל מהעלייה של שנות ה-90 שלנו – שאנשים אלה עברו משבר פעמיים

בוריס צ'רולניק:  אני מדבר בעיקר על אלה שעלו מרוסיה ומאוקראינה עקב המלחמה

בוריס צ'רולניק:       גם כשאחד כמוני עלה, היה לנו זמן להתכונן נפשית, פיזית, כל מה שצריך, הכל היה מתוכנן

בוריס צ'רולניק:  אלה באו אולי עם מזוודות, אולי עם תיקים, כך שגם המשפחה, ובמיוחד הילדים, עברו משבר בדרכם לכאן, וגם עוברים משבר פה

בוריס צ'רולניק:  עכשיו, אני מבין שפה מדברים מספרים, במיוחד משרדי הממשלה – משרד החינוך ומשרד הקליטה – אבל הילדים האלה עוברים את המשבר הזה פעמיים, ובשנה השנייה הם כמעט ולא מקבלים שעות עברית

בוריס צ'רולניק:      והם כן מקבלים, ואני מסתובב בבתי הספר, אני מדבר עם ההורים; לא תמיד אלו שמלמדים שפה עברית הם אנשים שנרתמים לנושא

בוריס צ'רולניק:  זה יכול להיות מורה לגיאוגרפיה, זה יכול להיות מורה לספורט

בוריס צ'רולניק:  לא תמיד זה מורה ללימודי השפה העברית

עודד פורר: מה זאת אומרת? איך יכול מישהו שלא יודע ללמד את השפה – ללמד את השפה?     

בוריס צ'רולניק: בגלל החוסר

בוריס צ'רולניק:  מחסור בכלל, כמו שאנחנו יודעים מהתקשורת, שיש מחסור בכוח אדם במשרד החינוך מבחינת מורים, וכך גם בנושא הזה, ככל הנראה

בוריס צ'רולניק:  ולבית הספר נוח לתת שעות כאלה ואחרות למורה שהוא לא מיועד ללימודי השפה העברית

בוריס צ'רולניק:  ולכן, יש פה בעיה

בוריס צ'רולניק:  ושלא נדר שבחוזר המנכ"ל האחרון ילדים החל מהשנה השנייה, במיוחד בחטיבות הביניים, אין להם את אותן שש שעות שקודם דיברנו עליהן

בוריס צ'רולניק:  וזה שכתוב, זה ההבדל בין חוזר המנכ"ל של שנת 2022 לבין חוזר המנכ"ל שיצא בדצמבר 2023

בוריס צ'רולניק:  כתוב שם שחור על גבי לבן

בוריס צ'רולניק:  אז אני חושב שקודם כול צריך להחזיר לפחות את המצב לקדמותו, מבחינת כמות השעות בחטיבות הביניים

בוריס צ'רולניק:  ב' צריך איכשהו לפתור את הנושא של התאמת מורים שיהיו מיועדים לכך

בוריס צ'רולניק:       ואולי, אני הולך עם זה קצת יותר רחוק, כמו שפתרו בעיה בזמנו שיש היום אולפן רגיל עירוני ויש אולפן פרטי, אז יכול להיות שזה הפתרון

בוריס צ'רולניק:  יכול להיות שאם לא מוצאים את זה בבית הספר, אז יכול להיות שאותם ילדים יכולים ללמד

בוריס צ'רולניק:  כמו שאנחנו יזמנו בעיריית נתניה בחודשי הקיץ כמה מחזורים של תלמידים עולים שלמדו ברצף ביולי ובאוגוסט - - -      

טירה גלינויר: זה היה בשיתוף איתנו

בוריס צ'רולניק: כן, כן

בוריס צ'רולניק:  אני יודע, כן

בוריס צ'רולניק:  יכול להיות שצריך ללכת גם לגופים הפרטיים שעוסקים בדבר הזה, לימודי השפה העברית, אצל מבוגרים – כך גם לעשות עם הילדים

בוריס צ'רולניק:  תודה

טירה גלינויר: אפשר להתייחס? אז לגבי הזכאות בחטיבות הביניים – היא לא שונתה

טירה גלינויר:  היא כפי שהיא הייתה בשנה שעברה

טירה גלינויר:  אם מצאתם משהו אחר אני אשמח לראות, ואם נפלה טעות אנחנו נתקן

טירה גלינויר:  בפועל זה לא שונה

טירה גלינויר:  זה לא שונה

טירה גלינויר:  תלמידים גם בחטיבת ביניים מקבלים שנה שנייה זכאות של שש שעות

טירה גלינויר:  לגבי העובדה שמלמדים את התלמידים מורים שלא עברו הכשרה בקליטת עלייה והוראת השפה העברית כשפה שנייה – אני מודעת לזה

טירה גלינויר:  אנחנו בשנתיים האחרונות משקיעים בזה המון-המון משאבים, ואנחנו זוכים להכשיר למעלה מ-2,300 מורים בשנה לטובת המשימה הזאת, ששמחים לבוא וללמד

עודד פורר: הם מקבלים תוספת? המורים שעושים את זה מקבלים איזושהי תוספת?     

טירה גלינויר: לא

עודד פורר: איזה תמריץ יש להם לעשות את ההכשרה הזו?     

טירה גלינויר: זה לא לחנך כיתה, זה עבודה עם קבוצות קטנות

טירה גלינויר:  פחות אינטראקציה עם מורים

עודד פורר: על חינוך כיתה, הרי, מקבלים תוספת

עודד פורר:  על ריכוז מקצוע מקבלים תוספת

עודד פורר:  "תוספת", כן, בואי, זה לא, לא הייתי אומר שזאת התוספת, כן?     

טירה גלינויר: אבל בכיתה זה 40 תלמידים, זה 80 הורים

טירה גלינויר:  גם יש משהו בקליטת עלייה, לפחות במורים שאני פוגשת, שזה באמת - - -     

עודד פורר: אז אין לך בעיה לגייס מורים שרוצים לקחת את ההכשרות האלה?     

טירה גלינויר: כן, אנחנו מגייסים

טירה גלינויר:  כל הזמן

עודד פורר: אז מה היקף החוסר?     

טירה גלינויר: גם על זה אני אשיב

טירה גלינויר:  אנחנו ממש, בשנה האחרונה, מתעקשים עם בתי הספר שמי שיקבל את השעות של התלמידים העולים יצא להכשרה

טירה גלינויר:  יש לנו בקיץ שלושה ימים אינטנסיביים של הכשרה בשלומי, וגם לאורך כל השנה אנחנו מבצעים הכשרות

טירה גלינויר:  יש לנו עוד דרך

טירה גלינויר:  זה על ההכשרה של המורים

טירה גלינויר:       והדבר האחרון, לי קצת קשה להעביר את האחריות לארגונים פרטיים

טירה גלינויר:  אנחנו יודעים לעשות את העבודה

טירה גלינויר:  אנחנו בשיח תמידי עם ארגונים של עולים

טירה גלינויר:  אני לפחות פעמיים בשבוע בשטח על מנת לדייק את המענים לצורך

טירה גלינויר:  אני זמינה ופתוחה לכל הצעה

טירה גלינויר:  כמו שראית, בקיץ, הבנו את המצוקה הגדולה של הילדים שעלו בעקבות המלחמה, ולמוטיבציה יש מרכיב מאוד חשוב בלימוד שפה

טירה גלינויר:  אז אפשרנו שלושה שבועות ב-52 רשויות, למעלה מ-4,000 ילדים, גם בשיתוף עם משרד העלייה והקליטה – אפשרנו שלושה שבועות לכל העולים החדשים שהם, אגב, עלו מ-2019, להשתתף באולפני קיץ

טירה גלינויר:  ושם גם הוצאנו לטיולים, גם לקחנו למוזיאונים

טירה גלינויר:  ודרך הכל לימדנו - - -     

עודד פורר: כמה השתתפו בזה?     

טירה גלינויר: 4,000 תלמידים עולים חדשים שעלו מ-2019

עודד פורר: איפה היו האולפנים האלה?     

טירה גלינויר: נתניה, תל אביב, באר שבע, נוף הגליל, אשדוד, אשקלון

אורלי נעים: פריסה ארצית

טירה גלינויר: כן, ממש בפריסה ארצית

טירה גלינויר:  אני יכולה לשלוח לכם כמה היו, יש לנו סיכום

עודד פורר: היו כאלה שביקשו להשתתף ולא היה להם מקום?     

טירה גלינויר: לא

אורלי נעים: לא

אורלי נעים:  איפה שהיא לא נכנסה – נכנסנו אנחנו

אורלי נעים:  עבדנו בתיאום כך שנתנו מענה לכל התלמידים

בוריס צ'רולניק: אבל, תסכימו איתי שזה לא מספיק

בוריס צ'רולניק:  זה טוב אבל זה לא מספיק

עודד פורר: יש לי עוד שאלה, טירה

עודד פורר:  יש הרבה מאוד תלמידים היום שמפוזרים ברשויות השונות, שהם תלמידים עולים

עודד פורר:  הם מפוזרים בתוך בתי הספר, את יודעת – פה יש מפונים בירושלים אז הם בבתי הספר בירושלים, יש מפונים של שלומי בטבריה ושל זה בטבריה, אז הם נכנסים לבתי הספר שם

עודד פורר:  השאלה האם פה לא נעלמים המענים פתאום?     

טירה גלינויר: אז אני אענה על זה

טירה גלינויר:  אנחנו כמשרד באמת עשינו מיקוד דווקא בתזוזה הזאת של אוכלוסיות, ואוכלוסיות מיוחדות; עולים, ילדים ונוער בסיכון, חינוך מיוחד

טירה גלינויר:  והמטה, הצוות שלי והצוותים שלנו במחוזות, פשוט ציוותנו אותם למרכזים שקלטו בהם

טירה גלינויר:  נקלטו בהם עולים חדשים, גם בשיתוף עם הסוכנות ומשרד העלייה והקליטה, אז גם סביב, מרכזי קליטה שלמים שזזו, אגב, וכמה פעמים

טירה גלינויר:  אז פשוט הלכנו אחריהם

עודד פורר: אבל מרכזי קליטה

טירה גלינויר: נכון, יותר פשוט

טירה גלינויר:  אבל, דוגמה, קבוצת בני מנשה שהגיעה לגני ירושלים, פה בירושלים – ידענו לאתר אותם, ידענו לשים שם צוות

טירה גלינויר:  גם בבתי הספר הקולטים ידענו לשלוח מורות חיילות שמוכשרות לאגף עם צוות שמלווה אותן

עודד פורר: כן, אבל המפונים של העולים החדשים שהגיעו לקריית שמונה ולשלומי ולשדרות וזה, שהם התפזרו לא מתוך מרכזי הקליטה

עודד פורר:  אני מדבר על עולים, הרי, 75,000 עולים הגיעו למדינת ישראל ולא למרכזי קליטה, רק בשנה האחרונה

טירה גלינויר: נכון

אורלי נעים: אז אני רוצה לומר מה אנחנו עשינו

אורלי נעים:  אנחנו פשוט התחלנו לימודים בזום

אורלי נעים:  אנחנו חילקנו מחשבים לאותם ילדים

אורלי נעים:  עבדנו עם עמותת "מתחשבים"

אורלי נעים:  כמעט כל תלמיד קיבל מחשב בבתי מלון, התחלנו לימודים בזום

אורלי נעים:  אחר כך יצרנו קבוצות של הילדים שם בבתי המלון והגיעה אליהם רכזת של "פל"א" ו"יע"ל", והעבירה להם לימודים, וזה עבד נפלא

אורלי נעים:  גם יש לי זכיינים גם בצפון וגם בדרום, אז כל הזמן היינו מרושתים על מי עבר מהדרום לכיוון המרכז או לכיוון הצפון, ושם נתנו להם מענים

טירה גלינויר: הצלחנו להעביר גם לילדים שהשתלבו בבתי הספר וגרים בבתי מלון, קודם כול המשרד בבתי מלון עם הרבה ילדים, לפחות כחלק מהפעימה הראשונה, הקמנו מרכזי "יחד"

טירה גלינויר:  אחר כך ילדים שולבו בבתי הספר

טירה גלינויר:  הצלחנו להעביר גם תוכניות של יום לימודים ארוך לאותם תלמידים, בהנחה שהם עברו כקבוצה, לבתי הספר הקולטים

טירה גלינויר:  גם בנתניה קלטו, גם בטבריה מספר מוקדים

עודד פורר: באילת?     

טירה גלינויר: באילת פחות

טירה גלינויר:  אני הייתי שם באופן אישי, והיו שם מעט עד כמעט ולא ראינו תלמידים עולים

טירה גלינויר:  כן בחיפה, כן בטבריה

עודד פורר: המפונים של שדרות, לדעתי, פונו לאילת

אורלי נעים: אנחנו באילת הקמנו את "פל"א"

טירה גלינויר: אבל שדרות פונו לשמונה רשויות ולמעלה מ-140 בתי מלון

טירה גלינויר:  אבל, איפה שהיו לנו קבוצות של תלמידים עולים, אנחנו ידענו לנטר אותן ולתת להם מענים, גם בבתי הספר שקלטו אותם

טירה גלינויר:  אם זה שעות, תוספת שעות, ליווי פדגוגי, אם זה, אגב - - -      

עודד פורר: בתי ספר קולטים קיבלו תוספת שעות?     

טירה גלינויר: כן

עודד פורר: אבל אז מאיפה הם מגייסים את כוח האדם? מה, כוח האדם הקיים בשעות נוספות?     

טירה גלינויר: אנחנו הזזנו

טירה גלינויר:  המדריכות שלנו כבר לא הדריכו, הלכו ללמד

עודד פורר: זאת אומרת, נניח מורה שגרה בשדרות ופונתה לימדה במקום אחר? מעניין אותי באמת

עודד פורר:  הרי, בתוך המפונים גם יש כאלה שהם עובדי משרד החינוך

טירה גלינויר: נכון, אז היו, לפחות מדוגמאות שאני יודעת – כן, הרבה מאוד

טירה גלינויר:  אם אנשים פונו אז אפשרו להם לעבוד במרכזי "יחד" שהמשרד הקים

טירה גלינויר:  גם אם זה לא בקהילות שלהם, כי הם, נניח, פוזרו

טירה גלינויר:  מורים שולבו

טירה גלינויר:  מורים שולבו והמשיכו לקבל את השכר

עודד פורר: אוקיי

עודד פורר:  כן

קונסטנטין שוויביש: שלום, שמי קונסטנטין שוויביש, אני מנכ"ל ארגון פרטי, לצורך העניין

קונסטנטין שוויביש:  המדיניות של משרדי ממשלה כרגיל היא שכאשר יש צורך אז מנצלים את הארגונים הפרטיים ואז נותנים להם את כל האפשרויות, ואז ברגע שאין בהם צורך אז הם כבר לא אמינים ולא סומכים עליהם

קונסטנטין שוויביש:  זה היה כאשר היה חוסר במורים לעברית, ואז סמכו על אולפנים פרטיים – זה היה בסדר

קונסטנטין שוויביש:  אבל ברגע שאין בהם צורך אז אפשר כבר לא לסמוך עליהם

קונסטנטין שוויביש:  אז אני מבקש איזון מסוים בין המושגים

קונסטנטין שוויביש:  כלומר, כשיש בהן צורך מנצלים אתכם, כשאין בהם צורך לא סומכים עליכם

קונסטנטין שוויביש:  א' אני כבר מכיר את הנושא של אולפנים מאז 1991, כאשר גל העלייה עלה ואיתם הבעיות של עברית

קונסטנטין שוויביש:  ותמיד הייתה בעיה שמי שהיה מלמד היו מורים

קונסטנטין שוויביש:  אני לא בטוח שמי שמלמד לא מקבל על זה תגמול

קונסטנטין שוויביש:  אני לא מכיר מורים, הרבה לפחות, שהם עובדים בהתנדבות ולא מקבלים עבור השעות שלהם

קונסטנטין שוויביש:  לפחות לא בהסתדרות המורים

טירה גלינויר: בטח שהם מקבלים משכורת

קונסטנטין שוויביש: בוודאי

קונסטנטין שוויביש:  אני מתכוון תוספת

טירה גלינויר: אבל הוא שאל אם יש גמול תוספתי

קונסטנטין שוויביש: הם מקבלים שעות

קונסטנטין שוויביש:  אז בדרך כלל, מנהל בית הספר נותן את זה - - -     

עודד פורר: מה שאני התכוונתי זה שיש מורה, שהוא מורה, נניח, ללשון

קונסטנטין שוויביש: לשון זה עוד מקרה טוב

עודד פורר: אני בכוונה הלכתי על זה

עודד פורר:  אבל אני אומר, מורה ללשון, הוא מלמד לשון, הוא לא מלמד שפה ברמה של ללמד מישהו את השפה העברית משפה זרה, או ללמד את העברית כשפה שנייה

עודד פורר:  עכשיו באים אליו בבית הספר ואומרים "תשמע, אנחנו רוצים שתלמד עברית" – מה התמריץ שיגרום לו להיכנס בכלל להשתלמות הזאת? כי הוא אומר "למה אני צריך את זה? המשכורת שלי היא אותה משכורת, אני לא צריך את זה

עודד פורר:  אני ממשיך, הכל בסדר, אל תפריעו לי"

עודד פורר:  למה שהוא ייקח חלק בעניין הזה?     

קונסטנטין שוויביש: בדרך כלל, מנהלת בית הספר, לפי הניסיון שלי של 32 שנה, כן? בדרך כלל מנהלת בית הספר מחלקת את השעות האלה למורים שיש להם פחות ממשרה, ואז הם צריכים צ'ופר, תוספת, לא יודע

קונסטנטין שוויביש:  יש כל מיני מושגים בשפה העברית שמתארים את המצב

קונסטנטין שוויביש:  ולכן, מי שיכול ללמד – מלמד

עודד פורר: לא, שאלתי את זה כי אני יודע, עוד פעם, לא שהתוספת הזאת היא כזאת משמעותית, אבל למשל, כדי שמישהו יחנך כיתה נותנים לו תוספת

עודד פורר:  למרכז מקצוע יש תוספת למרכז מקצוע

קונסטנטין שוויביש: אז זה בוודאי שלא, אבל יתרה מכך - - -     

עודד פורר: פה אתה אומר למישהו "תשמע, בוא תלך לעשות השתלמות", אבל ההשתלמות הזאת לא נותנת לו

קונסטנטין שוויביש: לא, אולי אם זה מספיק לגמול אז נותנים גמול

טירה גלינויר: גמול כן

טירה גלינויר:  זה הכשרה

טירה גלינויר:  זה לא גמול בעבור התפקיד

קונסטנטין שוויביש: אבל זה גמול השתלמות

טירה גלינויר: זה גמול השתלמות

קונסטנטין שוויביש: כן, כמובן

קונסטנטין שוויביש:  לכן, מלמד מי שיכול, מי שנותנים לו

קונסטנטין שוויביש:  אני בדרך כלל מתנסה בקדם יסודי, ואני יודע שבגני ילדים זה לא המצב

קונסטנטין שוויביש:  כלומר, מי שמקבל את השעות האלה זה הגננת, אין מישהו אחר

קונסטנטין שוויביש:  לא מגיעה מורה נוספת רק בשביל ילד אחד

קונסטנטין שוויביש:  אבל, המצב הוא יותר מורכב

קונסטנטין שוויביש:  מכיוון שעולים שעלו בשנים האחרונות, הם מגיעים לגנים שהם דו-לשוניים, כמו בגנים שלנו

קונסטנטין שוויביש:  עכשיו, זה מוכר אינו רשמי, זה לא גנים עירוניים

קונסטנטין שוויביש:  מוכר אינו רשמי לא מקבל הקצאות

קונסטנטין שוויביש:  כלומר, לא מקבלים שעות עבור עולים

קונסטנטין שוויביש:  כלומר, מצד אחד יש לנו תלמידים עולים, ובכמויות - - -     

עודד פורר: למה מוכר שאינו רשמי לא מקבל הקצבה?     

קונסטנטין שוויביש: כי זה הבן החורג של מערכת החינוך

קונסטנטין שוויביש:  וזה גם בן חורג שרוצים למוטט אותו

קונסטנטין שוויביש:  זה הרבה יותר קל מאשר למוטט את החמאס, כי מצליחים בזה

עודד פורר: בדברים אחרים שהם מוכר שאינו רשמי אתה מקבל תקציב ממשרד החינוך?     

קונסטנטין שוויביש: אני מקבל הקצבה, ובהקצבה הזאת, למרות שיש לי תמיד בכיתה אחת היום 3 עד 5 ילדים עולים, אין שם זכר לשעות עברית, בהקצבה הזאת

קונסטנטין שוויביש:  אני יכול להראות את התקצוב

קונסטנטין שוויביש:  יש שעות שילוב, יש שעות כאלה לילדים עם צרכים מיוחדים

קונסטנטין שוויביש:  את כל זה יש

קונסטנטין שוויביש:  לפי הפרופיל של הילד

עודד פורר: כמה גנים כאלה אתה מפעיל בארץ?     

קונסטנטין שוויביש: 14 כיתות גן, ואני עוד לא מדבר על הגיל הרך, שזה עד 3

קונסטנטין שוויביש:  שזה גם כן נושא בפני עצמו

עודד פורר: יש עוד גופים כמוך, אני מניח

קונסטנטין שוויביש: אני הכי גדול מכולם

קונסטנטין שוויביש:  כלומר, הרשת החילונית של גנים מוכר אינו רשמי, אני יותר מוויצ"ו ויותר מנעמ"ת

קונסטנטין שוויביש:  לצערי, זה כמו שאמרתי - - -     

עודד פורר: ויצ"ו ונעמ"ת נחשבים מוכר שאינו רשמי?     

קונסטנטין שוויביש: הגנים שלהם גם, כמובן

עודד פורר: למה הם לא מקבלים שעות?     

טירה גלינויר: כי הם מאפס עד 3

קונסטנטין שוויביש: לא, לא, לא

קונסטנטין שוויביש:  מ-3 עד 5

קונסטנטין שוויביש:  זה גנים, זה לא מעונות

עודד פורר: זה גן עם סמל מוסד

קונסטנטין שוויביש: כן, גן מוכר אינו רשמי, עם סמל מוסד, מקבלים כל מיני שעות – זה לא

קונסטנטין שוויביש:  לדאבוני

טירה גלינויר: אני יכולה לבדוק את זה, זו פעם ראשונה שאני שומעת

קונסטנטין שוויביש: ואז אנחנו, אנחנו מתמצאים בזה כבר שנים

קונסטנטין שוויביש:  כי אחת מהסיבות של הקמתה רשת הייתה שאנחנו מכירים בעובדה שהילדים, כאשר הם מגיעים ארצה, הם מקבלים שוק תרבותי, כולל שוק לשוני

קונסטנטין שוויביש:  הם לא מדברים בשפה

טירה גלינויר: אבל, יש לך סמל מוסד?     

קונסטנטין שוויביש: כמובן

טירה גלינויר: אוקיי

קונסטנטין שוויביש: 14

קונסטנטין שוויביש:  ואז הילדים האלה נכנסים לגן שבו אף אחד לא מדבר את השפה

קונסטנטין שוויביש:  רוסית, אני מתכוון

קונסטנטין שוויביש:  ואז הם מקבלים שוק תרבותי גם ממוסד חדש וגם משפה חדשה

קונסטנטין שוויביש:  אנחנו מכניסים את הילדים האלה בדרך רכה יותר מכיוון שאנחנו יודעים לעשות זאת; אנחנו נותנים קודם מושגים בסיסיים

קונסטנטין שוויביש:  אחר כך, יש לנו גם, כשהגננת שלנו מדברת עברית, הסייעת מדברת רוסית

קונסטנטין שוויביש:  וזה גם כן מכניס

קונסטנטין שוויביש:  כלומר, זו המתודה שאנחנו כבר לפני שלושים שנה הקמנו את זה, וזה עובד

טירה גלינויר: רק שתדע שבמחקרים האחרונים 80% ללמידה ולרכישה של שפה זה מהסביבה

קונסטנטין שוויביש: כמובן

טירה גלינויר: ו-20% על איכות ההוראה

טירה גלינויר:  כלומר, אם הילדים כל הזמן בסביבה דוברת שפה - - -     

קונסטנטין שוויביש: את תומכת בגישתי, כי בבית הם לא מדברים עברית, בבית הם מדברים רוסית

טירה גלינויר: אז זה מה שאני אומרת

קונסטנטין שוויביש: ולכן, זה לתת להם "בוסט"

טירה גלינויר: אבל גם הגן שלך מדבר רוסית

קונסטנטין שוויביש: לא, הגן שלי מדבר גם רוסית

קונסטנטין שוויביש:  הוא לא מדבר רק רוסית

קונסטנטין שוויביש:  הגן שלי מדבר גם רוסית וגם עברית, ומכניס אותם לעברית

קונסטנטין שוויביש:  יותר מגן שאליו הילד נכנס ולא מבין שום מילה

קונסטנטין שוויביש:  וכמו שבזמנו, המורה שלי הסבירה שלי הסבירה לי את המושג "מהפכה" כשהיא הפכה את הכיסא

קונסטנטין שוויביש:  זאת השיטה, וזה עובד בסופו של דבר

קונסטנטין שוויביש:  אני יודע מה זה מהפכה, אני זוכר את זה

קונסטנטין שוויביש:  אבל יש שיטות אחרות

קונסטנטין שוויביש:  זה לגבי זה

קונסטנטין שוויביש:  עכשיו, יש עוד אגדה אורבנית, או סטיגמה, תקראו לזה איך שאתם רוצים, שילדים תופסים את השפה מהאוויר

טירה גלינויר: אגדה אורבנית

קונסטנטין שוויביש: אגדה, ואגדה לא טובה

טירה גלינויר: מסכימה

טירה גלינויר:  מסכימה

קונסטנטין שוויביש: אז שנה אחת, זה בטח שלא מספיק

קונסטנטין שוויביש:  ילד שמגיע, שוב, כמו שבוריס אמר, ממלחמה, דרך לא דרך, דרך פולין, דרך מחנה, ומגיע בסופו של דבר לישראל – הוא מגיע ביוני, ופה אני לא כל כך מבין עד היום – הזכאות שלו מסתיימת בסוף שנת הלימודים או - - -      

טירה גלינויר: תלוי מתי הוא הגיע

קונסטנטין שוויביש: ב-30 ביוני 2023

עודד פורר: מה זאת אומרת? לא הבנתי

טירה גלינויר: לא, לא

טירה גלינויר:  אז הוא יקבל מיוני ולאורך כל שנת הלימודים הבאה

קונסטנטין שוויביש: שנת הלימודים, אוקיי

טירה גלינויר: כן

שלומית אבינח: ואם הוא יגיע בדצמבר?     

טירה גלינויר: אם הוא מגיע בדצמבר אנחנו עושים לו ועדת חריגים

קונסטנטין שוויביש: ובנובמבר? כי שנה אחת זה לא מספיק, בסופו של דבר

טירה גלינויר: לא, שנייה

טירה גלינויר:  אתה מסתכל על השנה באופן של שנה

קונסטנטין שוויביש: לא, אני מסתכל על שנת לימודים

טירה גלינויר: אנחנו מסתכלים על שנת לימודים

קונסטנטין שוויביש: גם אני

טירה גלינויר: אם ילד הגיע באוקטובר, או בנובמבר, בסדר?     

שלומית אבינח: תחילת שנה

טירה גלינויר: זה תחילת שנה פחות או יותר, אבל אם בית הספר חושב שהילד לא הגיע לרמה שהוא צריך להגיע אליה אחרי שנת הלימודים, מעלים אותו לוועדת חריגים ואנחנו מאשרים לו תוספת של שנה נוספת

עודד פורר: מה קורה לילד שהגיע במאי?     

טירה גלינויר: אין בעיה

טירה גלינויר:  במאי? אין בעיה

טירה גלינויר:  הוא יקבל עד סוף שנת הלימודים, ולאורך כל שנת הלימודים הבאה

עודד פורר: עד מאי או שהוא יקבל אותה עד סוף יוני?     

טירה גלינויר: לא, הוא יקבל אותה עד - - -     

עודד פורר: שנת הלימודים הבאה מסתיימת בסוף יוני

עודד פורר:  מה יקרה במאי-יוני בשנה הבאה?     

טירה גלינויר: בשנה הזאת, לא, לא, הוא יקבל עד סוף שנת הלימודים

טירה גלינויר:  הוא לא יקבל רק עד מאי

טירה גלינויר:  עד סוף שנת הלימודים הבאה

עודד פורר: למה זה לא עובד למי שמגיע בנובמבר אוטומטית?     

טירה גלינויר: כי זה תחילת שנה

טירה גלינויר:  בספטמבר רק התחילה השנה

עודד פורר: נו, בסדר, אז הוא יקבל אחר כך

טירה גלינויר: אבל תיקח חודש חגים

טירה גלינויר:  אז פחות או יותר כולם מתחילים בנובמבר ללמוד, בסדר? אוקטובר-נובמבר

טירה גלינויר:  תלוי מתי יצאו החגים

קונסטנטין שוויביש: אני חושב שהיה מועיל לעשות את זה שנתיים, ואז לא להסתבך עם ועדות חריגות

קונסטנטין שוויביש:  אין בית ספר בודק

טירה גלינויר: א' אני לא חושבת שאנחנו מסתבכים עם ועדות חריגים

קונסטנטין שוויביש: לא, זה לא מסתבכים, זה פשוט שמסבכים

עודד פורר: לא משנה, עזבו, זה לא דיון פרטני

עודד פורר:  מה שכן, אני מבקש שתבדקי את הנושא הזה של המוכר שאינו רשמי

טירה גלינויר: כן, כן

טירה גלינויר:  בטח

עודד פורר: זה לא סביר

עודד פורר:  אם מקבלים, הרי, לצורך העניין, זה גן לכל דבר ועניין

עודד פורר:  זה הגן, עם סמל מוסד, הוא מקבל מהרשות המקומית

קונסטנטין שוויביש: עם פיקוח, עם תוכנית ליבה

קונסטנטין שוויביש:  עם כל מה שצריך

טירה גלינויר: יכול להיות שרק תאריך העלייה של הילדים

טירה גלינויר:  טוב, אני בודקת את זה

עודד פורר: לא, תאריך העלייה של הילדים לא קשור

עודד פורר:  אני מדבר כרגע על השעות

טירה גלינויר: אוקי, לא, אז בכלל, עקרוני

טירה גלינויר:  בסדר

קונסטנטין שוויביש: בגלל שילד זכאי, אז הוא זכאי להכל

עודד פורר: בדיוק, הזכאות היא לא למוסד, היא לילד

טירה גלינויר: כן, חד משמעית

עודד פורר: הזכאות היא לילד

עודד פורר:  ואז הילדים האלה, נמנעת מהם זכאות

עודד פורר:  אני לא ידעתי את זה

קונסטנטין שוויביש: עוד מילה אחת לגבי 0 עד 3 – זה גם חשוב

קונסטנטין שוויביש:  זה בכלל ערוץ שמשרד החינוך לקח אחריות על הגיל הזה

טירה גלינויר: רק את הפיקוח ואת ההכשרות המקומיות

קונסטנטין שוויביש: אחריות

קונסטנטין שוויביש:  הכותרת של משרד החינוך היא "אנחנו לוקחים את האחריות"

קונסטנטין שוויביש:  כך לפחות אמרה השרה הקודמת

עודד פורר: מי אחראי?     

טירה גלינויר: אני חושבת שזה העבודה, או משרד - - -     

קונסטנטין שוויביש: לא, לא, לא

קונסטנטין שוויביש:  זה משרד החינוך באגף חדש, אני לא יודע אם מנהלת, לגיל הרך

קונסטנטין שוויביש:  ויש שם גם כן מ-3 עד 5 וגם מ-0 עד 3

קונסטנטין שוויביש:  מעונות יום היום בפיקוח של משרד - - -     

עודד פורר: זה היה בממשלה הקודמת, לקחו הכול

קונסטנטין שוויביש: כן

עודד פורר: לקחו את זה בתהליך

קריאה: כל הדירוג דרגה עדיין נמצא - - -     

קונסטנטין שוויביש: זה דירוג של זכאות

קונסטנטין שוויביש:  כן, זה רק דירוג לזכאים, להורים שהם זכאים להנחות ב-30% מהמעונות

עודד פורר: זה ההנחות

עודד פורר:  האחריות עברה כולה למשרד החינוך

קונסטנטין שוויביש: ופה דווקא עוד נקודה

טירה גלינויר: אני אבדוק את זה

קונסטנטין שוויביש: יש עוד נקודה חלשה מכיוון - - -     

עודד פורר: היה ויכוח גדול על הבינוי שם, היה ויכוח גדול על הזה

עודד פורר:  אם זה עבר, וזה עבר, צריך לייצר פה משהו שהוא רלוונטי גם לגילאים האלה

קונסטנטין שוויביש: יכול להיות שהגישה היא שאלה שהם תחת חוק חינוך חובה, שזה מגיל 3

קונסטנטין שוויביש:  זה יכול להיות

טירה גלינויר: נכון

קונסטנטין שוויביש: אבל מ-0 עד 3, דווקא הגיל שבו השפה משתרשת, וזה ברור – שתי שפות בו זמנית עושה בלגן לא נורמלי וצריך לעשות את זה מסודר ולפי השיטות ולא לחשוב שזה פשוט יעבוד

קונסטנטין שוויביש:  תודה

עודד פורר: אוקיי

עודד פורר:  אנטון אילינסקי

אנטון אילינסקי: תודה

אנטון אילינסקי:      (נושא דברים בשפה האנגלית, להלן תרגום חופשי)     היום אני מדבר בשם מנהיגת הקהילה שלנו של עולים דוברי רוסית, אולגה, שעקב נסיבות מצערות לא יכלה להשתתף באירוע זה

אנטון אילינסקי:       אני מתנצל שאני מדבר באנגלית, כמו הרבה עולים חדשים משנת 2022 עד 2023

אנטון אילינסקי:  לא קיבלתי הזדמנות ללמוד עברית ברמה הנדרשת והנאותה

אנטון אילינסקי:  עכשיו, אני כאן בשביל לדון בבעיות של אותם עולים

אנטון אילינסקי:  הידע של הילדים שלנו בעברית הוא קטסטרופה

אנטון אילינסקי:  כמנהיגת הקהילה דוברת הרוסית, אולגה נמצאת בקשר עם עולים חדשים, מתאמי הגירה ומורים לעברית בכל רחבי ישראל בכל יום

אנטון אילינסקי:  אנחנו יודעים שרוב הילדים בשנה השנייה שלהם כאן בארץ אחרי העלייה השתתפו בבתי הספר בשנה האחרונה, אבל הם עדיין לא מדברים עברית, לא מבינים ולא יכולים לענות על המבחנים

אנטון אילינסקי:  מדובר על ילדים בכל הגילאים ובכל הערים

אנטון אילינסקי:  חלק מהילדים לא קיבלו אף שיעור עברית בשנה הראשונה שלהם לאחר העלייה

אנטון אילינסקי:       יש מגשרת בנתניה שכתבה שחלק מהילדים שעלו לישראל ב-2021 בתקופת הקורונה לא קיבלו שום ידע בעברית במהלך השנה הראשונה ולאחריה

אנטון אילינסקי:  הם לא זכאים יותר לקבל שעות אולפן

אנטון אילינסקי:  יש עוד מגשרת בירושלים שכותבת שרוב תלמידי הגן לא מקבלים שיעורים בעברית בכלל בתקופת הגן, ולאחר מכן הילדים נכנסים לכיתה א' ועדיין לא מקבלים אולפן

אנטון אילינסקי:  המחסור במורים מקצועיים ללימוד עברית כשפה שנייה והמוכנות של מערכת החינוך לעולים, וגם בהקשר לצרכים של תלמידים דוברי רוסית, הוא שורש הבעיה

אנטון אילינסקי:       הרבה ילדים לומדים את הא'-ב' במהלך השנה הראשונה בבתי הספר בישראל, ואיזו עזרה הם מקבלים עכשיו ב-2024? ילדים בין 6 ל-12 לא יקבלו כלום

אנטון אילינסקי:  0 שעות אולפן

אנטון אילינסקי:  התוכנית הנוספת רק עובדת בחלק מבתי הספר, היא לא חובה

אנטון אילינסקי:  כל הילדים שלנו סובלים הרבה מחוסר ידע בעברית; הילדים האחרים והמורים מתעלמים מהם, הם מרגישים בודדים ומיואשים

אנטון אילינסקי:  הם לא יכולים להתמודד עם מבחני בית הספר ללא מורים פרטיים ולא יכולים לעבור את המבחנים

אנטון אילינסקי:      אני כאן כדי לומר שכל הילדים שלנו הם העתיד של ישראל, אבל לא לכולם יש זכויות שוות ללמידת עברית

אנטון אילינסקי:  זה דבר מוסרי

אנטון אילינסקי:  אני משוכנע שהצורך בשיעורי אולפן חייב להיקבע על ידי בחינת הידע בשפה העברית, ולא על ידי הסטטוס של הילד

אנטון אילינסקי:  אם ילדים לא מדברים וכן מבינים עברית, הם יכולים לקבל שיעורי עברית בשנה הראשונה, השנייה, השלישית, או כל שנה אחרת אחרי ההגעה לישראל

אנטון אילינסקי:  אחרת, בשנים הבאות אנחנו נראה שיש לנו אלפי אזרחים שלא השתלבו בחברה

אנטון אילינסקי:  אנחנו הכנו כאן כמה הצעות לשיפור המצב, ואנחנו מבקשים מכם להתחשב בהן

אנטון אילינסקי:  יש מסמך לפניכם, והוא הרשימה של ההצעות שאנחנו היינו שמחים להביא לתשומת ליבכם היום

אנטון אילינסקי:  תודה רבה על תשומת הלב

עודד פורר: תודה

עודד פורר:  אנחנו קיבלנו את המכתב הזה כעת, אבל אין מחלוקת לגבי החשיבות של לימודי עברית לעולים בכלל

עודד פורר:  אני חושב שבוועדה הזאת הבהרנו את זה בדיונים שלנו על האולפנים לא פעם ולא פעמיים

עודד פורר:  כן יהיה פה צורך לסגור פערים בגלל מה שקרה, בגלל המשבר באולפנים

עודד פורר:  וכמובן שנוצרו פערים בתקופת הקורונה – על זה אין ספק

עודד פורר:  לא רק בלימודי עברית, אבל למי שלא יודע עברית זה מייצר עוד פערים נוספים

עודד פורר:  אני רוצה לשמוע את הסוכנות היהודית, אם יש לכם משהו להוסיף פה

ורד אחיהון: בוקר טוב, תודה

ורד אחיהון:  ברמת העיקרון, אנחנו עובדים בשיתוף פעולה מדהים עם משרד החינוך, מעבר לתוכניות, גם במסגרת משרד הקליטה, אם זה "פל"א" או "יום לימודים ארוך"

ורד אחיהון:  הסוכנות היהודית גם מקיימת תוכניות לימודיות בתוך מרכזי הקליטה

ורד אחיהון:  יש לנו תוכנית שנקראת "מצופים", שכולה בגיוס תרומה לצורך מענה לנתינת 4 שעות למידה לילד, כשהוא נמצא בתוך מרכזי הקליטה

ורד אחיהון:  וזה כי אנחנו יודעים שהלימודים הפרונטליים שהוא מקבל במשרד החינוך לא יכולים לספק ללמידה ולשיפור שלו, ולכן גם אנחנו לוקחים מורים שחלקם פנסיונרים, שנמצאים בקשר עם המחנכת של הילד, שבודקת מה הקושי ומה הוא צריך כתוספת, כדי לסייע לו בלימודי העברית כדי שיוכל לגשת למבחנים ולכיתת השילוב, ולהיות ככלל הילדים

ורד אחיהון:  זה בעקרון, מעבר לתוכניות התוספתיות של פעילויות העשרה למיניהן שאנחנו נותנים

עודד פורר: מישהו רוצה להוסיף עוד משהו? אם לא אז אסכם

עודד פורר:  למען האמת, אי אפשר להפריז בחשיבות של הסוגייה הזאת של לימודי עברית בבתי הספר

עודד פורר:  אני כן רוצה להגיד מילה על העבודה הטובה שבסך הכל נעשית בשיתוף הפעולה פה בין משרד החינוך למשרד הקליטה, שהוא באמת מחלק, וכדי שנמצא את הפעילות הזאת בכל המקומות

עודד פורר:       יחד עם זאת, עלו פה כמה צרכים שאני כן אבקש את ההתייחסות של משרד החינוך עליהם בהמשך

עודד פורר:  הראשון זה ההבדל שעלה פה בין חוזרי המנכ"ל – תעשו על זה איזושהי בדיקה, אם יש הבדל בין חוזר מנכ"ל 2022 לחוזר מנכ"ל 2023 באשר לשעות בחטיבות הביניים

עודד פורר:       הנושא השני הוא הנושא של שעות לימוד במוכר שאינו רשמי

עודד פורר:  שעות הלימוד שייכות לתלמיד, ובהתאם לבית ספר שהוא לומד בו, אמורות לעבור איתו בעצם

עודד פורר:  אני מבקש על זה תשובה

עודד פורר:      הנושא השלישי זה תרגום בחינת הבגרות בתושב"ע ותנ"ך, מה שעלה פה, לשפה האנגלית

עודד פורר:  זה נושא שהוא באמת בליבנו

עודד פורר:  אני לא רוצה להתעסק עם הדברים האלה מעבר לזה

עודד פורר:  ותעבירי לנו את זה, טירה, בצורה מסודרת

עודד פורר:  פשוט בכתב

עודד פורר:       תודה רבה, הישיבה נעולה